VIDEO | Scene șocante la Miami! Un jucător a leșinat pe teren, în timpul unui game
Meciul de tenis dintre jucătorii francezii Arthur Cazaux (74 ATP) și Harold Mayot (141 ATP) a fost suspendat, după abandonul primului.
Arthur Cazaux a leșinat pe teren în timpul meciului cu Harold Mayot
Partida a contat pentru primul tur al calificărilor, iar în setul decisiv Cazaux, al treilea favorit, a căzut din picioare în timp ce adversarul se pregătea să servească.
Tough scenes in Miami.. Cazaux fainted and was forced to retire.. pic.twitter.com/P16JfMAFIY
— 🎾💚 (@Tennis4everrr) March 18, 2024
În acel moment, scorul la seturi era egal, 1-1, iar Cazaux conducea cu 2-1. La 30-30, Mayot nu a mai apucat să servească. Adversarul lui s-a înclinat ușor în partea stângă, după care a căzut din picioare.
Medicii și-au făcut apariția destul de târziu, după mai bine de jumătate de minut. I-au acordat lui Arthur primele îngrijiri chiar păe suprafața de joc, după care l-au transportat la cabinet într-un fotoliu rulant.
În ianuarie, Cazaux a ajuns în optimi la Australian Open, fiind eliminat greu de polonezul Hubert Hurkacz (cs 9): 7-6 (6), 7-6 (3), 6-4.
Harold Mayot s-a apărat în fața celor care l-au criticat că nu a avut nicio reacție
Mayot a primit multe critici pe rețelele de socializare din cauza faptului că nu a avut nicio reacție, dar a explicat cum au stat lucrurile.
"Nu mai porniți o polemică falsă degeaba. Încă din urmă cu câteva game-uri el nu se simțea bine din cauza crampelor.
Nu l-am văzut căzând și am crezut că stă întins pentru că avea o crampe. Când am înțeles că situația este gravă, m-am dus imediat lângă el.
Am făcut tot posibilul să ajut. Între noi doi nu există complicitate, ci doar o mare prietenie. Încetați să vă manifestați ura tot timpul. Îi doresc o recuperare bună și numai bine", a scris Mayot pe platforma X.
Într-un alt filmuleț, arbitrul de scaun se aude cum spune că meciul este suspendat din cauza problemelor medicale ale lui Cazaux, iar în imagini acesta este înconjurat de persoane din staff-ul medical și Mayot.
În ziua meciului, temperaturile au atins ieri 31 de grade Celsius. În meciul pentru un loc pe tabloul principal, Mayot îl va înfrunta pe belgianul David Goffin (106 ATP, cs 19).